MALTA Fil-Qorti tal-Maġistrati (Malta) Maġistrat Dr. Gabriella Lester B.A., LL.D. Illum 30 ta' Novembru 2020 Il-Qorti, Rat ir-Rikors ippreżentat fl-10 ta' Ġunju 2011 mis-soċjetà Viaggio Facile S.r.l., soċjetà reġistratata ma' Camera di Commercio Industria Artigianato Agricolutra di Iż-Żejtun, Italia, u rappreżentata f'Malta minn Marzia Schiavone Cassar, in segwitu sotitwita minn Gaetano Chircop Psaila, permezz ta' liema titlob li s-soċjetà Simon Estates Limited tiġi kkundannata tħallasha s-somma ta' għaxart elef ħames mija u sittin Euro (€10,560), rappreżentanti somma flus minnha avanzata lill-imsemmija Simon Estates Limited in linea ta' self brevi manu permezz ta' cheque datat 7 ta' Marzu 2007, kopja ta' liema tinsab annessa mar-Rikors promotur bħala Dok. "A", bl-imgħax legali mid-data ta' l-imsemmi self sad-data ta' l-effettiv pagament u bl-ispejjeż, inklużi dawk ta' l-ittra uffiċjali ai termini ta' l-Artikolu 166A tal-Kap.12 tal-Liġijiet ta' Malta fl-ismijiet "Viaggio Facile S.r.l. v. Simon Estates Limited" datata 29 ta' Novembru 2010, kontra s-soċjetà Simon Estates Limited; Rat id-dokument markat Dok. 2 u 3 tal- proċess; Rat ir-Risposta tas-soċjetà konvenuta permezz ta' liema teċċepixxi li: (i) it-talba attriċi hija infondata fil-fatt u fid-dritt billi hija ma sselfet ebda flus mingħand is- soċjetà attriċi; u (ii) konsegwentement u f'kull każ, hija ma għandha tagħti xejn lis- soċjetà attriċi; Rat l-affidavit ta' Gaetano Chircop Psaila u d-dokumenti annessi miegħu esebiti mis-soċjetà attriċi permezz ta' Nota ppreżentata fl-24 ta' April 2012 a fol. 17 sa' 108 tal-proċess, rat l-affidavit ta' Fabio Maria Flinn esebit mis-soċjetà attriċi permezz ta' Nota ppreżentata fl-10 ta' Diċembru 2012 a fol. 113 sa' 122 tal-proċess, semgħet ix-xhieda tan-Nutar Robert West u ta' Romwald Azzopardi Arnaud, rappreżentant tal-Bank of Valletta p.l.c., mogħtija waqt is-seduta tal-15 ta' April 2013 u rat id-dokumenti minnhom rispettivament esebiti markati Dok. "RA1" u Dok. 141 u 142 tal-proċess3 u Dok. "RM1" sa' Dok. 143 sa' 169 tal-proċess, rat id-dokumenti esebiti mis-soċjetà attriċi permezz ta' Nota ippreżentata fl-24 ta' Ġunju 2013 a fol. 179 sa' 183 tal-proċess, semgħet ix-xhieda ta' Simon Carabez mogħtija waqt is-seduti tas-6 ta' Ottubru 20144 u tal-25 ta' Mejju 20155, semgħet ix-xhieda ta' Fabio Flinn mogħtija waqt is-seduta tas-17 ta' Novembru 20146 u ta' Gaetano Chircop Psaila mogħtija waqt is- seduta tat-23 ta' Frar 20157, rat id-dokumenti, fosthom dikjarazzjoni ġuramentata tal-Perit Philip Saliba Magro, esebiti mis-soċjetà konvenuta permezz ta' Nota ppreżentata fil-25 ta' Mejju 2015 a fol. 215 sa' 218 tal-proċess; Rat in-Nota ta' Sottomissjonijiet tas-soċjetà attriċi a fol. 225 sa' 232 tal-proċess u n- Nota Responsiva tas-soċjetà konvenuta a fol. 236 sa' 244 tal-proċess; Semgħet it-trattazzjoni orali finali; Rat l-atti kollha tal-kawża; Ikkunsidrat: Bil-proċeduri odjerni s-soċjetà attriċi titlob li s-soċjetà konvenuta tiġi kkundannata tħallasha s-somma ta' €10,560 rappreżentanti slef brevi manu magħmul lilha permezz ta' cheque datat 7 ta' Marzu 2007, Dok. 2 tal-proċess. Is-soċjetà konvenuta topponi għat-talba attriċi u titlob li l-istess tiġi miċħuda stante li hija qatt ma sselfet ebda flus mingħandha u b'hekk ma għandha tagħtiha xejn. Mill-provi prodotti mis-soċjetà attriċi jirriżulta li l-imsemmija soċjetà u soċjetà oħra bl-isem Maxxcom Malta Limited, li entrambe għandhom jew ta’ l-inqas fiż-żmien pertinenti kellhom bħala Direttur tagħhom lil Gaetano Chircop Psaila, kienu akkwistaw tlett proprjetajiet immobbli hawn Malta tramite l-intervent ta’ jew direttament minghand soċjetajiet ta’ Simon Carabez. In effetti bejn Diċembru ta’ l-2006 u Ġunju ta’ l-imsemmija żewġ soċjetajiet akkwistaw is-segwenti proprjetajiet • Appartament numru 2, f’Nru.26/27, Tower Street, Il-Belt Valletta, li ġie akkwistat mis- soċjetà attriċi, rappreżentata minn Fabio Flinn, mingħand is-soċjetà konvenuta in forza ta’ kuntratt fl-atti tan-Nutar Dr. Robert John Sank datat 27 ta’ Ġunju 20078 170 sa' 172 tal-proċess. 173 u 174 tal-proċess. 3 Dawn huma dokumenti esebiti minn Ronwald Xuereb Bianco. 189 sa' 195 tal-proċess. 219 u 220 tal-proċess. 197 sa' 206 tal-proċess. 208 sa' 212 tal-proċess. 162 sa' 168 tal-proċess. verso l-prezz ta' Lm38,000, illum ekwivalenti għal €88,516.19, li Lm3,800 minnhom, illum ekwivalenti għal €8,851.61, tħallsu fuq il-konvenju datat 17 ta' Diċembru 2006 u l-bilanċ ta' Lm34,200, illum ekwivalenti għal €79,664.57, tħallas fuq l-att ta' trasferiment finali. Dejjem fir-rigward ta' l-dan l-appartament, is-soċjetà attriċi kienet daħlet f'appalt ma' Simon Carabez għall-esekuzzjoni tax-xogħlijiet elenkati fl-iskrittura privata datata 17 ta' Diċembru 20069, liema appalt kien għall-valur ta' Lm6,000, illum ekwivalenti għal €13,976.24, eskluża l-VAT, li minnhom Lm600, illum ekwivalenti għal €1,397.62, flimkien mal-VAT tħallsu mal-firma ta' l-iskrittura privata, is- somma ta' Lm1,400, illum ekwivalenti għal €3,261.23, kellha titħallas mal-firma ta' l-att ta' trasferimenti finali, u l-bilanċ finali ta' Lm4,000, illum ekwivalenti għal €9,317.49, kellu jitħallas fi żmien ħmistax mill-ħruġ ta' certificate of compliance. • Il-ħanut bin-Nru.25, già bla numru uffiċjali u mhux uffiċjalment numerat 3, f'Rużar Briffa Street, Iż-Żejtun, li ġie akkwistat mis-soċjetà Maxxcom Malta Limited, ukoll rappreżentata minn Fabio Flinn, mingħand is-soċjetà DLD (Security and Electronics Products Distributors) Limited in forza ta' kuntratt fl-atti tan-Nutar Dottor Robert John Sank datat 6 ta' Marzu 200710, liema biegħ seħħ tramite s- servizzi tas-soċjetà konvenuta bħala Estate Agent. Dan it-trasferiment sar verso s- somma ta' Lm38,000, illum ekwivalenti għal illum ekwivalenti għal €88,516.19, li Lm3,800 minnhom, illum ekwivalenti għal €8,851.61, tħallsu preċedentement bħala depożitu, u l-bilanċ ta' Lm34,200, illum ekwivalenti għal €79,664.57, tħallas fuq l-att ta' trasferiment finali. Apparte l-immobbli s-soċjetà Maxxcom Malta Limited akkwistat ukoll ċerta mobbli li kien hemm fil-ħanut verso l-prezz ta' Lm4,500, illum ekwivalenti għal €10,482.18, li minnhom Lm450, illum ekwivalenti għal €1,048.22, kienu già tħallsu preċedentement bħala depożitu, u l-bilanċ ta' Lm4,050, illum ekwivalenti għal €9,433.96, tħallas mat-trasferiment finali. • Il-mezzanin, bil-bejt u l-arja tiegħu, f'Nru.39, già Nru.32, Viani Street, Ix-Xewkija, ġie akkwistat mis-soċjetà Maxxcom Malta Limited, rappreżentata minn Fabio Flinn, mingħand Carmelo sive Lino Gata! u oħrajn in forza ta' kuntratt fl-atti tan-Nutar Dottor Robert John Sank datat 8 ta' Mejju 200711, verso l-prezz ta' Lm50,000, illum ekwivalenti għal €116,468.67. Is-soċjetà Maxxcom Malta Limited daħlet f'dan il-kuntratt billi akkwistat mingħand Sam Estates Limited, rappreżentata minn Simon Carabez, id-drittijiet tagħha fuq il-konvenju pertinenti għall-akkwist ta' dan il-fond verso l-prezz ta' Lm38,500, illum ekwivalenti għal €89,680.88. L- imsemmija soċjetà irrifondiet lil Sam Estates Limited is-somma ta' €385, illum ekwivalenti għal €896.81, rappreżentanti l-ħlas proviżorju tal-boll u s-somma ta' Lm7,000, illum ekwivalenti għal €16,305.61, rappreżentanti spejjeż inkorsi minnha għall-applikazzjoni mal-MEPA għal permess għall-iżvilupp ta' sulari addizzjonali. 28 tal-proċess. 156 sa' 161 tal-proċess. 48 sa' 57 tal-proċess. A bażi ta' u in segwitu għar-relazzjonijiet ġuridiċi u kontrattwali riżultanti minn dawn it-trasferimenti, Gaetano Chircop Psaila ddikjara li given the various negotiations we had with Simon Estates Limited as aforesaid, we had become quite acquainted, and indeed, were on friendly terms with Simon Carabez. Ic-cheque li jagħmel referenza għalih Gaetano Chircop Psaila ġie anness mar-Rikors promotur a fol. 2 tal-proċess u huwa cheque maħruġ mill-Banco Di Sicilia fis-7 ta' Marzu 2007 għall-import ta' €10,560. Dan ic-cheque ġie inkassat fit-8 ta' Marzu 200715. 59 tal-proċess. 13 Illum ekwivalenti għal €9,317.49. 14 Affidavit ta' Gaetano Chircop Psaila - traduzzjoni bil-lingwa Ingliża a fol. 65 sa' 71. 15 Dokumenti esebiti mis-soċjetà attriċi permezz ta' Nota ppreżentata fl-24 ta' Ġunju 2013 a fol. 179 sa' 183 tal-proċess. Wara li spjega l-varji relazzjonijiet ġuridiċi u negozjali bejnu u s-soċjetajiet tiegħu u s-soċjetà attriċi u s-soċjetà Maxxcom Malta Limited, Simon Carabez ddikjara li17: il- commission tad-DLD Security tal-Mosta tħallasna mis-sid u m'għandhomx x'jaqsmu dawn, l-assignment u l-appalt fuq ta' Viani Street Sliema tħallasna mhux kollha imma mbagħad ċedejtulhom u ta' l-Imsida ta' Fl2, Drewmick Apartments, Tower Road, ta' l-appalt ma tħallasna xejn. Mistoqsi għalfejn is-soċjetà attriċi ma ħallsitx għal dan l-appalt, Simon Carabez wieġeb at one time dak li kien jirrappreżentahom ħareġ mix-xena Fabio Flinn u daħal wieħed Gaetano Demajo. Aħna meta jkollna lift l-ewwel nispiċċaw il-blokka kollha u meta jispiċċaw il- ħaddiema ndaħħlu l-lift għax inkella tiġrilu l-ħsara u tista' tarmieh u aħna konna għedna lil kulħadd biex jispiċċaw ix-xogħlijiet u ninstallaw il-lift għax kien hemm il-lift u jittestjawh. Għall-mistoqisja għaliex qed jgħidu release? wieġeb għax il-flus kienu għan in-Nutar … Robert Sank. Għall-mistoqsija ulterjuri jiġifieri huma kienu iddepożitaw il-flus għand in-Nutar Sank? huwa wieġeb għax għedtilhom li mhux ħa nibda x-xogħlijiet qabel ma nara l-flus u l-flus tawhomlu Għall-mistoqsija u dawn il-flus qatt ġew għandek? Huwa wieġeb le, qatt ma ġew għandi le. Mistoqsi jekk hemmx proċeduri pendenti l-Qorti fir-rigward ta' dawn il-flus, Simon Carabez wieġeb fl-affermattiv. Mistoqsi jekk huwa qattx issellef flus mingħand is-soċjetà attriċi huwa wieġeb xejn qatt, jiena mill-bank biss nissellef. 16 Affidavit ta' Fabio Maria Flinn - traduzzjoni bl-Ingliż a fol. 119 sa' 122 tal-proċess. 17 Xhieda mogħtija waqt is-seduta tas-6 ta' Ottubru 2014, fol. 189 sa' 195 tal-proċess. Mistoqsi jekk qattx għamel negozju verbali mas-soċjetà attriċi huwa wieġeb le … fejn jidħlu l-flus kollox bil-miktub. Mistoqsi inti taf x'inhuma jgħidu Viaggio Facile f'din il-kawża li selfuk €10,500 għaliex tlabthomlom għax kellek bżonnhom għall-Capital Gains? Simon Carabez wieġeb assolutament mhux veru gibda totali. Mistoqsi meta bdiet tivvanta tali pretensjonijiet is-soċjetà attriċi, Simon Carabez wieġeb konna già ftaħnielhom kawża biex iħallsu l-ammont dovut. Fix-xhieda ulterjuri li ta waqt is-seduta tal-25 ta' Mejju 201518, għall-mistoqsija smajt lil Gaetano Chircop Psaila u lil Flinn jixhdu in kontro-eżami dwar dan ic-cheque u dan is- self li qed jgħidu li taw lilek jew lill-kumpanija għax mhux ċar. Mela x'għandek xi tgħid inti ta' xiex kien dan il-ħlas ta' €10,560 mertu tal-kawża? Simon Carabez wieġeb meta konna biegħenilu l-appartament il-blokka kienet għadha mhijiex mibnija. … biegħejniha on plan, u Fabio Flinn, għaliex lil Gaetano Chircop Psaila qatt ma rajtu sakemm kien hemm kollox lest, ra l-pjanta u qalli 'tista' tneħħili dan it-toilet u tiftaħli dan il-ħajt?'. Issa dik biddlet l-istruttura għaliex l-istruttura kienet ħajt fuq ħajt. … Mort għand il-Perit u staqsejtu din x'tinvolvi u qalli li rridu nibnu struttura tal-binja u nagħmlu applikazzjoni l-MEPA u għedtlu all right. Kien tani x'irrid nagħmel, il-flat slabs, ir-reinforce tal-ħitan, għaliex aħna kellna nagħmlu emendi lill-appartament ta' taħtu, f'tiegħu u fit-tlieta l-oħrajn għax il-piż minflok jiġi vertikali kellu jmur fil-ġnub allura l-konkos u l-ħadid jitla' konsiderevolment u kkostjajna u ġiet xi Lm4,600 niftakar u kont infurmajtu u għedtlu kemm tiġi u għedtlu li għal din kellu jħallasni bil-quddiem li ma jmurx jerġa' jibdilu u ma jridhiex għaliex dan mhux neħħejt ħajt u nerġa' nagħmlu, kien ser ikolli nbiddel l- istruttura kollha tal-binja u bagħthomna qabel ma bnejtiehlu. Mill-provi tas-soċjetà konvenuta jirriżulta għalhekk li filwaqt li tiċħad li hi qatt isselfet flus mingħand is-soċjetà attriċi, tikkontendi li s-somma ta' €10,560, illum pretiża mingħand is-soċjetà attriċi, kienet tħallset fir-rigward ta' xogħlijiet u alterazzjonijiet strutturali minnha esegwiti fil-fond flat 2, No. 26/27, Drewmic Apartments, Tower Street, Il-Belt Valletta, fuq inkarigu ta' l-istess soċjetà attriċi. 219 sa' 220 tal-proċess. 216 tal-proċess. Is-soċjetà attriċi għalhekk tisħaq li l-ħlasijiet effettwati relattivament għal dan il-fond huma dawk indikati minn Gaetano Chircop Psaila fl-affidavit tiegħu u li per konsegwenza s-somma ta' €10,560 mgħoddija lis-soċjetà konvenuta kienet fil-fatt self brevi manu. Il-Qorti għalhekk għandha quddiemha żewġ versjonijiet għal kollox differenti minn xulxin. Fid-dawl ta' tali sitwazzjoni, il-Qorti tagħmel referenza għal dak osservat mill-Qorti ta' l-Appell (Sede Inferjuri) fis-sentenza fl-ismijiet Perit Ondre Dobler v. Leslie Fisher deċiża fis-27 ta' Ottubru 2000 fir-rigward tas-self brevi manu, ossia li dan huwa kuntratt li bih min jislef javvanza flus lil min issellef, li minn naħa tiegħu jassumi l-obbligu li jirrestitwihom. Bħal kull kuntratt ieħor, kif dejjem jista' jkun wieħed ċar u speċifiku, jista' jkun ukoll deżunt mill-provi ċirkostanzjali li ma jħallu l-ebda dubju f'moħħ il-ġudikant x'kienet il-volontà kontrattwali tal-partijiet involuti fin-negozju u għal dak osservat mill-Prim' Awla tal-Qorti Ċivili fis-sentenza Nru. 949/12, deċiża fis- 16 ta' Ġunju 2016, ikkonfermata mill-Qorti ta' l-Appell b'sentenza pronunċjata fit-23 ta' Novembru 2020, fir-rigward tal-kunflitt ta' provi: fuq il-kwistjoni tal-konflitt ta' 20 Illum ekwivalenti għal €16,491.96. 21 Illum ekwivalenti għal €1,649.19. 22 Illum ekwivalenti għal €3,638.48. 23 Illum ekwivalenti għal €10,994.64. 24 Affidavit ta 'Gaetano Chircop Psaila - traduzzjoni bil-lingwa Ingliża a fol. provi ngħad illi: 'mhux kwallunkwe tip ta' konflitt (fil-verżjonijiet mogħtija tal- partijiet) għandu jħalli lill-Qorti f'dak l-istat ta' perplessità li minħabba fih ma tkunx tista' tiddeċiedi b'kuxjenza kwieta u jkollha taqa' fuq ir-regola ta' l-in dubio pro reo. Il-konflitt ta' provi, sakemm il-bniedem jibqa' soġġett għall-iżbalji tal- perċezzjonijiet tiegħu u għall-passjoni, huma ħaġa li l-Qrati jridu jkunu dejjem lesti għaliha … … Meta l-każ ikun hekk, il-Qorti m'għandhiex taqa' ċomb fuq l- iskappatoja tad-dubju, imma għandha teżamina bl-akbar reqqa jekk xi waħda miż- żewġ verżjonijiet, fid-dawl tas-soliti kriterji tal-kredibilità u speċjalment dwar il- konsistenza u verosimiljanza, għandhiex teskludi lill-oħra, anke fuq il-bilanċ tal- probabilità u tal-preponderanza tal-provi, għax dawn, f'kawża ċivili, huma ġeneralment suffiċjenti għall-konvinċiment tal-ġudikant (...) anzi, f'każijiet bħal dawn aktar ma jkun il-konflitt bejn verżjoni u oħra, aktar tidher il-possibilità tal- qerq da parti ta' xi wieħed mill-kontendenti". "Ingħax ukoll illi 'fi kwistjoni ta' kredibilità u apprezzament ta' provi l-kriterju ma huwiex jekk il-ġudikant assolutament jemminx l-ispjegazzjoni imma jekk l-ispjegazzjoni hix possibbli u minn awl id-dinja fiċ-ċirkostanzi żvarjati tal-ħajja". "F'każijiet fejn il-Qorti tkun rinfaċċata minn provi konfliġġenti, il-Qorti għandha tkun gwidata minn żewġ prinċipji fl-evalwazzjoni tal-provi li jkunu ġew prodotti quddiema, u cioè: 1. Li tagħraf tislet minn dawn il-provi korroborazzjoni li tista' tikkonforta xi waħda miż- żewġ verżjonijiet bħala li tkun aktar kredibbli u attendibbli minn oħra; u 2. Fin- nuqqas li tiġi applikata l-massima actore non probante reu absolvitur". "Fi kliem ieħor il-Qorti għandha teżmina jekk xi waħda miż-żewġ verżjonijiet, fid-dawl tas- soliti kriterji tal-kredibilità u speċjalment dawk tal-konsistenza u verosimiljanza, għandhiex teskludi il-bilanċ tal-probabbilitajiet u tal- preponderanza tal-provi għax dawn, f'kawżi ċivili, huma ġeneralment suffiċjenti għall-konvinċiment tal-ġudikant. Wara li qieset sew il-provi prodotti mill-partijiet kontendenti, il-Qorti hija tal-fehma li hija iktar verosimili l-verżjoni tal-fatti mogħtija minn Simon Carabez għas-soċjetà konvenuta milli l-verżjoni tal-fatti mogħtija minn Gaetano Chircop Psaila u Fabio Flinn għas-soċjetà attriċi. Il-verżjoni ta' Simon Carabez, ossia li s-somma ta' €10,560 mogħtija mis-soċjetà attriċi ma kenitx self brevi manu lis-soċjetà konvenuta iżda kienet tirrappreżenta pagament jew aħjar flus depożitati man-Nutar Dr. Robert John Sank in konnessjoni max-xogħlijiet u alterazzjonijiet strutturali ewsegwiti fil-fond Flat 2, No.26/27, Drewmic Apartments, Tower Street, Il-Belt Valletta, fuq inkarigu tas-soċjetà attriċi, tinsab ikkonfermata mix-xhieda tan-Nutar Dr. Robert John Sank u mid- Fil-kors tax-xhieda li ta waqt is-seduta tal-15 ta' April 201325 in-Nutar Robert John Ronayne tal-proċess li jirreferi għall- pagamenti li saru in konnessjoni mal-proprjetà ġewwa Il-Gżira, ossia Flat 2, No. 26/27, Drewmic Apartments, Tower Street, Il-Belt Valletta, da parte tas-soċjetà attriċi. Fir- rigward in-Nutar xehed l-aħħar transfer kien dwar proprjetà oħra li nxtrat minn Jekk tiġi aċċettata mill-Qorti ppreżentajt anke f'kawża oħra, m'għandux x'jaqsam ma' din l-excel sheet, fejn huwa stabbilit il-prezz li hemm dikjarat u ovvjament it-taxxa li kienet dovuta u l-ispejjeż tal-kuntratt tiegħi, iċ- lill-oħra, anke fuq 170 sa' 172 tal-proċess. ċekkijiet li ħarġu minn Viaggio Facile u ċekk lili u d-differenza li kienet li jrid jitħallas biex jaqbel ma' l-ammont li kien dovut. Minn dan id-dokument Dok. 169 tal-proċess, jirriżulta li ġew effettwati tlett pagamenti in konnessjoni ma' din il-proprjetà: pagament ta' €10,560 indikat min-Nutar bħala cheque Simon Estates, pagament ta' €1,272 indikat min-Nutar bħala cheque Notary u pagament ta' €97,298 indikat min-Nutar bħala transfer. Is- somma ta' €10,560 u s-somma ta' €1,272 huma fil-fatt l-import ta' żewġ cheques, esebiti mis-soċjetà attriċi mar-Rikors promotur a fol. 2 tal-proċess, entrambe maħruġa mill-Banco di Sicilia fis-7 ta' Marzu 2007, wieħed (dak ta' €10,560) f'isem Simon Estates Limited u l-ieħor (€1,272) f'isem in-Nutar Robert John Sank, u c- cheque għall-valur ta' €10,560 huwa l-istess cheque li s-soċjetà attriċi tallega li kien jirrappreżenta s-self brevi manu lis-soċjetà konvenuta. Ladarba dan ic-cheque inħareġ, hekk kif jirriżulta mix-xhieda tan-Nutar Robert Sank, liema xhieda ma ġiet kontestata u/jew kontradetta bl-ebda mod, in konnessjoni mal-proprjetà akkwistata mis-soċjetà attriċi ġewwa Il-Gżira, jsegwi li hija iktar veritiera u verosimili l-verżjoni tal-fatti kif mogħtija minn Simon Carabez dwar dan il-pagament milli l- verżjoni tal-fatti kif mogħtija minn Gaetano Chircop Psaila u Fabio Flinn, ossia li dan kien pagament in konnessjoni max-xogħlijiet u alterazzjonijiet strutturali li kellhom jiġu esegwiti mis-soċjetà konvenuta fuq inkarigu tas-soċjetà attriċi fil-fond Flat 2, No.26/27, Tower Street, Il-Belt Valletta. Minn dan isegwi għalhekk li s-soċjetà attriċi ma rnexxilhiex tipprova b'mod sodisfaċenti u konvinċenti li hija kienet tat self brevi manu lis-soċjetà konvenuta fl- ammont ta' €10,560, bil-konsegwenza għalhekk li t-talba tagħha ma tistax u ma għandhiex tiġi milqugħa filwaqt li għandhom jiġu milqugħa l-eċċezzjonijiet tas- soċjetà konvenuta in kwantu għal kollox ġustifikati. Għal dawn ir-raġunijiet il-Qorti taqta' u tiddeċiedi billi tilqa' l-eċċezzjonijiet sollevati mis-soċjetà konvenuta u konsegwentement ticħad it-talba attriċi. L-ispejjeż ta' dawn il-proċeduri għandhom jiġu sopportati interament mis-soċjetà attriċi. MAĠISTRAT DEPUTAT REĠISTRATUR